Margaret Macdonald Mackintosh

Margaret Macdonald Mackintosh (5. marraskuuta 1865 Tipton – 7. tammikuutaMackintosh, Margaret Macdonald. LC Authority File. Viitattu 30.4.2020.  1933 LontooMargaret Macdonald Mackintosh. Oxford Dictionary of National Biography. (Käyttäjätunnuksella). Viitattu 30.4.2020. ) oli englantilaissyntyinen, Skotlannin Glasgow’ssa työskennellyt, jugendtyyliä ja symbolismia edustanut akvarellimaalari ja muotoilija. 
160px|pienoiskuva|vasen|Margaret Macintoshin puoliso Charles Rennie Mackintosh.
Glasgow’n taidekoulussa syntyi 1870-luvulla jugendtyyliä edustanut kuvataideryhmä Glasgow School. Ryhmän kukoistuskausi jatkui 1910-luvulle saakka. 1890-luvun alkupuolella siihen kuuluvia pienryhmiä kutsuttiin nimillä the Group of Four (eli the Spook School), the Glasgow Girls ja the Glasgow Boys. Margaret Macdonald kuului sekä Four-ryhmän että Glasgow Girls -ryhmän keskeisimpiin jäseniin. Virikkeitä töihinsä hän sai Raamatusta, Homerokselta, runoilija William Morrisilta, Dantelta ja Maurice Maeterlinckiltä. 

Four-ryhmä muodostui taidekoulun neljästä opiskelijasta: arkkitehtiopiskelijoista Charles Rennie Mackintosh ja J. Herbert McNair sekä kuvataidetta opiskelleista englantilaisista sisarista Margaret ja Frances Macdonaldista. Itsenäisesti ja yhteistyössä he tekivät innovatiivista ja provokatiivista grafiikkaa ja koristetaidetta. Heidän töitään oli esillä Liegessä, Pariisissa, Lontoossa, Venetsiassa ja muualla. Niitä julkaistiin erityisesti The Studio -lehdessä ja The Yellow Bookissa. Tämä nosti Glasgow'n taiteelliseksi keskukseksi, joka oli tyyliltään tunnistettava. 

Vuonna 1899 McNair ja Frances Macdonald avioituivat, Mackintosh ja Margaret Macdonald puolestaan menivät naimisiin seuraavana vuonna. Nelikko esiintyi yhdessä vielä vuoden 1902 kansainvälisessä modernin koristetaiteen näyttelyssä Torinossa. The Group of Four. Hunterian Art Gallery (Web Archive 2006). Viitattu 30.4.2020.M208 Music salon for Fritz Waerndorfer, Vienna. Mackintosh-architecture.gla.ac.uk. Viitattu 30.4.2020.

Vuosina 1895–1924 Margaret Macdonald osallistui yli 40 näyttelyyn eri puolilla Eurooppaa ja Amerikkaa. Hänen aviomiehensä kerrotaan sanoneen, että Margaret on nero, kun taas hänellä itsellään on vain lahjakkuutta. Margaret MacDonald sai elinaikanaan yhdessä miehensä kanssa useita palkintoja. Hänen maineensa on kuitenkin vähentynyt: hänen kuolemansa jälkeen lehdistössä oli hänestä vain lyhyitä maininintoja, ja nykyajan taidehistoriallisissa arvioissa häntä vähätellään. Margaret MacDonald: the talented other half of Charles Rennie Mackintosh. Patricia PantherBBC Scotland 10.1.2011.  Viitattu 30.4.2020.

Galleria

Lähteet

Luokka:Englantilaiset taidemaalarit
Luokka:Vuonna 1865 syntyneet
Luokka:Vuonna 1933 kuolleet
Luokka:Englantilaiset kuvataiteilijat